۱۴۴۶-۴-۲۳ تاریخ نشر شوی خبرونه مرکزی ریاست ‏د افغانی سرې میاشتې سرپرست عمومی رئیس د پکتیکا ولایت له والی سره وکتل نن د ربیع الآخر د میاشتې پر ۲۳ مه، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور په خپل کاری دفتر کې د پکتیکا ولایت له والی ښاغلی ملا عبدالخالق سره یاد ولایت کې د خلکو ستونزو ته د رسېدو په پار ناسته ترسره کړه. ناسته کې ښاغلی دلاور پکتیکا ولایت د طبیعی پېښو له امله یو ځپل شوی ولایت یاد کړ او ددغه ولایت خلک یې خورا بېوزله او اړمن وبلل، نوموړی ژمنه وکړه، چې د پکتیکا ولایت د پېښځپلو او اړمنو به بشپړ لاسنیوی کوی. ورپسې د پکتیکا ولایت والی د یاد ولایت د خلکو د ستونزو په هکله تفصیلی معلومات وړاندې کړل او د افغانی سرې میاشتې د تېرو مرستو څخه د مننې ترڅنګ یې راتلونکی کې د لا ډېرو مرستو ترسره کولو غوښتنه وکړه. د یادونې وړ ده چې افغانی سرې میاشتې پکتیکا ولایت کې د طبېعی پېښو له امله زیانمنو شویو کورنیو ته د سرپناه جوړولو ترڅنګ د اړتیا وړ خوراکی او غیر خوراکی توکو مرستې هم وېشلی دی. ننګرهار ننګرهار ولایت کې ۱۹۹ زده کونکو ته ښوونیز خدمات د افغانی سرې میاشتې اړوند د ننګرهار ولایت ښوونیز مرکز د تېرو ۳ میاشتو په ترڅ کې ۱۹۹ زده کوونکو ته د اسلامی ښوونې، سیرت النبی، لیک لوست، ریاضی، انګلیسی او کمپیوټر برخو کې د زده کړو زمینه برابره کړې. یاده موده کې ۳۸ تنه زده کونکی د زده کړو له بشپړولو وروسته فارغ او پاتې ۱۶۱ تنه لا هم په زده کړو بوخت دی. ـــــــــــــــــــــــــــــــــــــــــــــــــــــــــــــــــــــــــ ارائه خدمات آموزشی برای ۱۹۹ دانش آموز در ولایت ننگرهار مرکز آموزشی ولایت ننگرهار هلال احمر افغانی در طی ۳ ماه گذشته برای ۱۹۹ دانش آموز در بخش های مختلف مانند: آموزش ‏تعلیمات اسلامی، سیرت النبی، سوادآموزی، ریاضی، انگلیسی و کمپیوتر آموزش داده است. که در این مدت ۳۸ تن دانش آموز پس از اتمام آموزش خویش فارغ شدند و ۱۶۱ تن دانشجوی باقیمانده تاهنوز در حال آموزش هستند. ننګرهار ننګرهار ولایت کې ۶۱۳۰۸ تنو ته روغتیایی خدمات افغانی سرې میاشتې د خپلو روغتیایی کارکوونکو پر مټ د تېرو ۳۰ ورځو په ترڅ کې د ننګرهار ولایت په مختلفو سیمو کې د یاد شمېر ناروغانو له جملې د ۳۱۶۲۵ تنو معاینات او درملنه کړې ، ۱۳۴۹ تنو ته پانسمان او ۱۸۴۸ تنو ته یې بېلابېل واکسینونه تطبیق کړی، ۳۸۰۶ میرمنو ته له ولادت وړاندې او وروسته لازمې روغتیایی مشورې او ترڅنګ یې ۶۹۲ مېرمنو ته د کورنی تنظیم او ۲۱۹۸۸ تنو ته د روغتیا ساتنې په برخه کې عامه پوهاوی هم ورکړی دی.